એક વરિષ્ઠ ગુપ્તચર અધિકારીના જણાવ્યા પ્રમાણે શંકાના આધારે દિલ્હીની નંબર પ્લેટ ધરાવતી એક કારને વિશાખાપટ્ટનમમાં ઘેરવામાં આવી હતી. ઓરિસાના ભુવનેશ્વરની એક હોટલમાંથી ભાગેલા કેટલાક શકમંદો તેમાં હતા. અમે આ બાબતમાં વધુ તપાસ કરી રહ્યા છીએ. ઓરિસામાંથી ફરાર થયેલા ચાર શકમંદ આતંકીઓની કારના આંધ્રપ્રદેશની સરહદમાં આવેલા ગીરીસોલામાં ચેકપોસ્ટ વટાવ્યાના સીસી ટીવી ફૂટેજ મળ્યા બાદ ઓરિસા પોલીસે આંધ્ર પોલીસને સતર્ક કરી દીધી હતી અને કારને વિશાખાપટ્ટનમ ખાતે ઝડપી લેવામાં આવી હતી.